

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.2** | 2025. gada 21. februārī |

**22.**

**Par grozījumiem Ogres novada attīstības programmas 2022. - 2027. gadam Investīciju plānā 2022. - 2027. gadam**

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022. - 2034. gadam 2.1. redakcijas, Ogres novada attīstības programmas 2022. - 2027. gadam 2.1. redakcijas un Vides pārskata apstiprināšanu”[[1]](#footnote-1) apstiprināta Ogres novada attīstības programma 2022. -2027. gadam[[2]](#footnote-2) (turpmāk – Attīstības programma), Attīstības programmas Rīcības plāns 2022. -2027. gadam[[3]](#footnote-3) un Investīciju plāns 2022. - 2027. gadam[[4]](#footnote-4) (turpmāk – Investīciju plāns).

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Ogres novada ilgtspējīgas attīstības stratēģijas 2022. - 2034. gadam[[5]](#footnote-5) (turpmāk – Stratēģija) pirmais stratēģiskais mērķis paredz izveidot līdzsvaru starp dabas un vides kvalitāti un cilvēku vajadzībām (SM1). Pirmā ilgtermiņa horizontālā prioritāte *Vides draudzīgās rīcības* (IP1) citā starpā ir vērsta uz siltumnīcefekta gāzu un kaitīgo vielu emisiju gaisā un ūdenī mazināšanu. Attīstības programmas pirmais rīcības virziens *Videi draudzīgās infrastruktūras attīstīšana un vides izglītība* (RV-1) ir pakārtots Stratēģijas pirmajam stratēģiskajam mērķim. Minētās rīcības virziena pirmais uzdevums paredz attīstīt videi draudzīgu transportsistēmu un vienotu, integrētu un drošu veloceliņu tīklu, uzlabojot apdzīvoto vietu ārējo sasniedzamību, atpūtas vietu pieejamību (U-1.1.). Rīcības plāna 1.1.2. punkta pasākums “Ielu un autoceļu infrastruktūras kvalitātes uzlabošana” paredz veikt transporta infrastruktūras uzlabošanas pasākumus. Rīcības plāna 1.1.4. punktā iekļautais pasākums “Ielu apgaismojuma ierīkošana un uzlabošana” ir vērsts uz ielu apgaismojuma uzlabošanu Ogres novada pilsētās un ciemos. Savukārt Rīcības plāna 1.1.11. punkta pasākums “Vienota veloceļu tīkla un gājēju ietvju izbūve” paredz izveidot vienotu veloceļu tīklu, nodrošinot nepieciešamo infrastruktūru, gājēju ietvju izbūvi, velonovietnes.

Jaunā gatve, Ogrē, Ogres novadā, nodrošina piekļuvi vairākām mājsaimniecībām. Izvērtējot Jaunās gatves, Ogrē, Ogres novadā, tehnisko stāvokli, Pašvaldības speciālisti konstatēja, ka grants seguma nolietojums, bedres un nevienmērīgs platums apgrūtina tās ekspluatāciju, radītais putekļu piesārņojums negatīvi ietekmē dzīves kvalitāti. No minētā izriet nepieciešamība pārbūvēt Jauno gatvi, Ogrē, Ogres novadā, pielietojot divkāršās virsmas apstrādes metodi.

Lībieškalna iela, Ogrē, Ogres novadā, savieno Brīvības ielu ar valsts vietējo autoceļu V968 *Ogre-Jugla*. Minētā iela tiek izmantota piekļuvei pieguļošajā teritorijā esošajiem uzņēmumiem, kā arī ir svarīga Ogres iedzīvotāju mobilitātei. Lībieškalna ielas seguma (grants) nolietojums apgrūtina tās ekspluatāciju, kavē uzņēmējdarbības attīstību. Ietves, veloceļa un apgaismojuma trūkums apdraud gājēju un velosipēdistu drošību. Lībieškalna ielas pārbūve veicinātu uzņēmējdarbības attīstību, sekmētu iedzīvotāju mobilitāti un uzlabotu ceļu satiksmes drošību.

Nolūkā optimizēt Investīciju plāna 1.1.1. projekta “Veloceliņa Rīga–Ikšķile–Ogre–Ķegums–Lielvārde–Kaibala–Jumprava būvniecība” vadību, konstatēta nepieciešamība tajā paredzētās darbības sadalīt piecos projektos:

[1] veloceļa izbūve posmā no Ciemupes līdz Lielvārdei, Ogres novadā, I kārta (*Ciemupe - Ķegums*), II kārta (*Ķegums - Lielvārde*);

[2] veloceļa *Rīga–Ikšķile* būvniecība;

[3] veloceļa *Ikšķile-Ogre* būvniecība;

[4] veloceļa *Lielvārde-Kaibala* būvniecība;

[5] veloceļa *Kaibala-Jumprava* būvniecība.

Saskaņā ar Pašvaldības domes 2024. gada 25. aprīļa lēmumu “Par grozījumiem Ogres novada attīstības programmas 2022. - 2027. gadam Investīciju plānā 2022. - 2027. gadam”[[6]](#footnote-6) Investīciju plāna 1.1.61. apakšpunktā iekļauts projekts “Siltumnīcefekta gāzu emisiju samazināšana Ogres novada pašvaldības Ikšķiles teritorijas apgaismojuma infrastruktūrā”, 1.1.62. apakšpunktā – projekts “Siltumnīcefekta gāzu emisiju samazināšana Ogres novada pašvaldības Ķeguma un Lielvārdes teritorijas apgaismojuma infrastruktūrā”. Īstenojot minētos projektus, konstatēta nepieciešamība aktualizēt informāciju par iepriekšējos gados izlietotā un plānotā finansējuma apmēru, projektu aprakstus un īstenošanas termiņu.

Ņemot vērā apgaismojuma infrastruktūras modernizācijas rezultātā panākto energopatēriņa samazinājumu, nātrija gāzizlādes gaismekļu nomaiņu uz gaismas diodēm (LED) būtu lietderīgi turpināt Ogrē, Ķegumā, Ciemupē, Ogresgalā, Tomes, Rembates, Suntažu, Ķeipenes, Taurupes, Krapes, Mazozolu, Meņģeles, Madlienas un Lauberes pagastā. Minētā projekta ietvaros 2025.-2026. gadu periodā plānots uzstādīt 663 gaismas diožu gaismekļus ar viedo vadību, panākot elektroenerģijas ietaupījumu 381,60 MWh/gadā.

Papildus minētajam konstatēta nepieciešamība precizēt:

[1] nosaukumu, finansējuma apmēru un aprakstu projektam “Ielas pārbūve un gājēju celiņa izbūve Jura Alunāna ielas un Akmeņu ielas posmā no Daugavpils ielas līdz Vidzemes ielai, Ogrē” (1.1.39. apakšpunkts);

[2] finansējuma apmēru un īstenošanas termiņu projektam “Skolas ielas (posmā no Pirts ielas līdz Jaunogres prospektam) pārbūve uzņēmējdarbības veicināšanai” (1.1.43. apakšpunkts) un “Jaunas vispārējās pirmsskolas izglītības iestādes būvniecība Ogres pilsētā” (1.6.6. apakšpunkts);

[3] finansējuma apmēru un aprakstu projektam “Ogres novada izglītības iestāžu infrastruktūras pilnveide un aprīkošana” (2.1.6. apakšpunkts) un “Brīvības ceļa ekspozīcija ēkā Brīvības ielā 2, Ogrē būvprojekta izstrāde un pārbūve” (4.1.3. apakšpunkts);

[4] finansējuma apmēru projektam “Jaunogres aktīvās atpūtas kvartāla izveide” (3.2.18. apakšpunkts);

[5] finansējuma apmēru, aprakstu un īstenošanas termiņu projektam “Dzelzceļa šķērsojuma Ogres pilsētā tehniskā projekta izstrāde un būvniecība” (8.3.3. apakšpunkts).

Ņemot vērā minēto un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. Izdarīt Ogres novada attīstības programmas 2022. - 2027. gadam Investīciju plānā 2022. - 2027. gadam (turpmāk - Investīciju plāns) šādus grozījumus:
2. **.** papildināt ar 1.1.63. apakšpunktu (1. pielikums);
3. **.** papildināt ar 1.1.64. apakšpunktu (2. pielikums);
4. **.** papildināt ar 1.1.65. apakšpunktu (3. pielikums);
5. **.** papildināt ar 1.1.66. apakšpunktu (4. pielikums);
6. **.** papildināt ar 1.1.67. apakšpunktu (5. pielikums);
7. **.** izteikt 1.1.1. apakšpunktu jaunā redakcijā (6. pielikums);
8. **.** izteikt 1.1.61. apakšpunktu jaunā redakcijā (7. pielikums);
9. **.** izteikt 1.1.62. apakšpunktu jaunā redakcijā (8. pielikums);
10. **.** papildināt ar 1.1.68. apakšpunktu (9. pielikums);
11. **.** izteikt 1.1.39. apakšpunktu jaunā redakcijā (10. pielikums);
12. **.** izteikt 1.1.43. apakšpunktu jaunā redakcijā (11. pielikums);
13. **.** izteikt 1.6.6. apakšpunktu jaunā redakcijā (12. pielikums);
14. **.** izteikt 2.1.6. apakšpunktu jaunā redakcijā (13. pielikums);
15. **.** izteikt 4.1.3. apakšpunktu jaunā redakcijā (14. pielikums);
16. **.** izteikt 3.2.18. apakšpunktu jaunā redakcijā (15. pielikums);
17. **.** papildināt ar 1.1.69. apakšpunktu (16. pielikums);
18. **.** izteikt 8.3.3. apakšpunktu jaunā redakcijā (17. pielikums).
19. Uzdot Ogres novada pašvaldības Centrālās administrācijas Attīstības un plānošanas nodaļas telpiskajam plānotājam:
    1. ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc lēmuma pieņemšanas;
    2. nodrošināt paziņojuma par šo lēmumu publicēšanu Ogres novada pašvaldības oficiālajā tīmekļvietnē [www.ogresnovads.lv](http://www.ogresnovads.lv) nedēļas laikā pēc šī lēmuma pieņemšanas un tuvākajā pašvaldības informatīvā izdevuma numurā.
20. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/152986> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)
4. <https://tapis.gov.lv/tapis/lv/downloads/207023> (30.01.2025. redakcija) [↑](#footnote-ref-4)
5. <https://tapis.gov.lv/tapis/lv/downloads/153036> [↑](#footnote-ref-5)
6. <https://tapis.gov.lv/tapis/lv/downloads/185728>, <https://tapis.gov.lv/tapis/lv/downloads/185729>, <https://tapis.gov.lv/tapis/lv/downloads/185730>, <https://tapis.gov.lv/tapis/lv/downloads/185731>, <https://tapis.gov.lv/tapis/lv/downloads/185732>, <https://tapis.gov.lv/tapis/lv/downloads/185733>, <https://tapis.gov.lv/tapis/lv/downloads/185734> [↑](#footnote-ref-6)